RYCO LBO Kosovo[[1]](#footnote-1)\* thay UNFPA Kosovo kharela tumen te aplikinen vash te oven kotorleutne e Lokaluna Butyarnako vash keripe e tromalipesko ano Ratoriguno Balkani.

Kharipe vash Aplikipe

Kosovaki Lokaluni Butyarni vash Keripe e Tromalipesko thay Lekanipe

Vahti vash aplikipe 06 Novembri 2020

Aktualune, sito qaqutno momentumi thay phikoipe kotar mashkarthemutno yekhipe vash te penjarel e aktivuni thay integraluni rola e ternengi ano keripe e tromalipesko, sar lepargyola ano [UNSCR 2250 on Youth, Peace and Security](https://www.un.org/en/ga/search/view_doc.asp?symbol=S/RES/2250(2015)&referer=/english/&Lang=E)[[2]](#footnote-2): ‘mothavindoy e vasni rola e ternengi kay shay te khelen ano angloaqhavipe thay alosaripe e konfliktyengo thay sar sheruno aspekti e savahtunipesko, kotorleipesko thay suksesi e tromalipeske keripesko thay tentipya vash keripe e tromalipesko.’

Kultivipe e kulturako e toleranciako kay anela e terne manushen kotar ververutne socialune grupe khetane thay kola promovinena tromalipe thay siguripe ano regioni sito musayutno. Tromalipesko edukipe phanglo akalea sito shukarno vastushi vash te reslol o resipe thay te phagen e intergeneralizimi transmisia e violencaki thay konfliktya, kote o edukipeske institucie siton socializime institucie vash terne thay adolescentya kay silen kritikuni rola ano phagipe e percepciengo, pakyavipya thay ideolojikune angazhipya.

Prekal akaya iniciativa amen simen pe resipe te evolvirina o kapacitetya e terne manushengo kotar o phare resyune grupe prekal butyarne vash terne, tromalipe thay lekanipe. Kotorleutne ka evolvirinen janipya vash te oven pere amalenge edukatorya thay te phiraven neve lele kompetence thay janipya ko yavera terne kay si phare te reslon, vastindoy e metodologia kotar amala ko amala.

Treningoski metodologia fokusingyola ano ledeutni thay interaktivuni butyarni, thay onlayn sesie, thay ka ovel agorimi prekal yekh kotorleutno akcesi.

Akala butyarne phiravgyona talo rami e “Phikoipe e Ratorigune Balkaneske Kolektivuno Lidershipi thay Lekanipe” o khetano UN-RYCO proyekti, financimo kotar UN Pakyavipesko Fondi. Implementingyola prekal o Regionaluno Ternengo Ledeipesko Ofisi (RYCO) thay trin UN Agencie – UNDP, UNFPA, thay UNICEF. Proyekti sile pe resipe te vazdel o kapacitetya thay momentumi vash RYCO, zorakerindoy terne manushen ani olengo avazo ano publikuno decisiako ledipeske procesya kay qalavena olenge jivdipya, ayekha vi zorakeripe olenga rolako ano keripe thay shukaradikeripe e sigurune thay tromale thanipesko vash olenge thay olenge komunitetya.

# Kharipe vash aplikipe

RYCO thay UNFPA kharena vash 75 **entuziazmeya terne manushen,** bersha mashkar 16 ji 25 kotar e sah Kosova, **kola ka oven eduaktorya e amalenge.** Kotorleutne ka len kotor ano yekh kotar trin lokalune butyarne bazirimo pe amala pe amala metodologia adoptimi pe keripe e tromalipesko thay lekanipe, thay lungyaren te keren buti ano lokaluno niveli ano olenge komunitetya e pashutne ternenge organizaciencar thay individya kotar grupe kay phare reslona[[3]](#footnote-3).

E butyarni sila pe resipe may but evolviripe e temengo thay pashutne amalenge edukipeske kompetencengo e kotorleutnengo thay te kedel o vastushya mangle vash angazhipe, kanleipe thay palo odova adresipe e surengo kay qalavena o personaluno thay komunitetesko tromalipe, garavipe thay siguripe mashkar o terne manusha. Kotorleunte ka oven kotor rafin e pashutne amalenge edukatorengo kola ka sikaven thay ka transferinen o manglo janipe ko yaver terne kotar olenge lokalune komunitetya, sigurindoy kay may buderi terne manusha lena aktivuni thay phiravutni rola ano tromalipeske keripeske aktivitettya.

Resipe sito vi kay akaya grupa te oven avokatya e tromalipeske thay siguripe ano olenge thanipya anindoy yaveripe ko olenge malipya ano lungo drom. Akaya grupa ka kerel buti ano multikutlurake thanipya e terne manushengo khetane olenge amalencar kotar Novembri 2020 ji pe Yanuari 2021.

Alosarde kotorleutne musay te mothaven angazhipe kotar shrdipe ji pe agor e procesesko, thay olengo angazhipe ka mangel kotorleipe ano yekh e trin butyarnendar kay ka organizingyon andar o Novembri.

May shukar inovativune ideye kotar terne manusha identifikinena ano lokalune butyarne ka phikoingyol thay implemeningyol ano avutne maseka (Decembri thay Yanuari 2021).

Kotorleutnendar ajukergyopla te keren buti ano ekipe thay te angazhingyon e yaver kotorleutnencar prekal digitalune onlayn platforme. Internet phanglipe sito anglikondicia vash kotorleipe.

# Kriterya e leipeske:

* Terne, bersha 16 ji 25, sah polya, kotar e sah Kosova;
* Te theren nesavi eksperienca ani buti e ternencar;
* Interesime ano kotorlipe ano tromalipeske keripeske aktivitetya thay generaluno interesipe ano manushikane hakaya aktivizmi thay yekhune puqipya;
* Puterde ano siklipe, bayripe, sfidipeske godinipya thay akceptipe e diverzune kulturengo;
* Puterde ano thay nesave eksperience ano naformalune thay informalune edukaipeske procesya;
* Puterde ano kanleipeske variacie e manushikane eksperiencengo thay personalune identitetya, leindoy kotor bersha, vijaipya, raca, etniciteti, religia, poli, seksualuni orientacia, samatredune shaipya, socialuno statusi, originako than, yaver;
* Mangipe te aqhol angazhimo ano komunitetesko amala pe amala edukipeske tentipya/rafinya, avokipe thay ternenge aktivitetya vay yaver ternenge rafinya;
* Te therel lidershipesko spirito thay kreativuno godinipe thay inovativune godinipeske janipya;
* Shukar janipe e Anglikana qhibyako, vay nesavi yaver Kosovaki lokaluni qhib.

*Nakhipe vay eksperiencano butikeripe e ternenge grupencar kola phare reslona ka konsideringyol anglipe.*

# Alosaripe

Alosaripe e grupako ka ovel bazirimo ani pherdi aplikacia. 25 kotorlutne vash sakoya butyarni, konsiderindoy balancimo reprezentipe e urbanyune thay ruralune thanengo thay minoritetengi grupa ka alosargyon vash kotorleipe. Alosarde kotorleutne ka oven informime ko mashkar e Novembresko.

# So amen da

* Shaipe vash te arakhloven onlayn thay rafin e ververtune grupengo e terne aktivistengo ani sah Kosova;
* Shaipe te bayaren e diskusia, thay te avokinen vash regionalune ternenge prioritetya ano nacionalune thay regionalune platforme;
* Interaktivune onlayn treningya e eksperiencime pashutne amalenge edukatoryencar, ano tromalipesko keripe, konflikteski analiza, socialuni inkluzia, interkulturako dialogi, viloenca bazirimi pe poli, polyengo yekhipe, na vilentuni komunikipe thay avokipe;
* Certifikata e kotorleipeski ano UN-RYCO butyarni vash tromalipesko keripe

# Applikacia

Tumen shay te den tumari aplikacia ano akava linki:

<https://docs.google.com/forms/d/e/1FAIpQLSe7QcpinmQUGGeB3MRNcZIJEmZi1pQGnaOmdE9TY1npfkVaZQ/viewform?usp=sf_link> (ENG)

<https://docs.google.com/forms/d/e/1FAIpQLSfRKnczpPlvgpn3qr7jVRp0kOYrgsxFMA9a04uE0ovCfA8krQ/viewform?usp=sf_link> (ALB)

<https://docs.google.com/forms/d/e/1FAIpQLScS3gQlpxclsLv0lG3e9nVaVIGXTSI5Kx5BYG0cr2TvB675RA/viewform?fbclid=IwAR2dSQbVJW1C9N48OBd4jb2JDFmOwbnRgY8epmUm8yTepqcZXvsyMO48oF4> (SRB)

**na may dur se 06 Novembri 2020**.

Ani aplikipeski forma, tumen ka puqloven te mothaven tumaro motivipe vash aplikipe thay sar shay specifikune te kontribuinen vash o resipya e ovipesko kay lepargyola may upre. Ruyjina tumen kereni siguruno te mothaven tumaro nakhipe, eksperience thay interesya phanglo akalea. O alosarde kotorleutne ka oven informime ko mashkar e Novembresko. Vash puqipya, ruyjina tumen hramineni ano sherifi[@unfpa.org](mailto:albania.office@unfpa.org) thay/vay ramadan.sokoli[@rycowb.org](mailto:sokol.zeneli@rycowb.org).

1. \* Vash o UN, sah reference vash e Kosova musay te lelon ano konteksti e Siguripeska Konsileska Rezoluciako 1244 vash o statusi, thay sito ani lenya e (1999). Vash RYCO, akava hramipe sito bizo anglokrisipe vash e pozicia pedral o statusi, thay sito ani lenya e Siguripeska Konsileska Rezoluciako 1244 thay Godinipe e MKH vash Kosovaki Deklaracia e Biumlavipeski. [↑](#footnote-ref-1)
2. UNSCR 2250 (2015) [↑](#footnote-ref-2)
3. Roma, LGBTQ+, terne kotar ruralune komunitetya thay juvla, terne kola na siton ano edukipe, butyaripe thay treningya (NEETs), terne e samatredime shaipyencar, terne kola avena kotar konflikteske ekspozime komunitetya, minoritetya, ty. [↑](#footnote-ref-3)